### 24.    Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
326-2016-350367

**Ansøgning om etablering af biogasanlæg, [adresse]
231**

Plan, Byg og Miljø har modtaget ansøgning om etablering af
et biogasanlæg på [adresse] 231, Kalundborg.  Ansøgningen er indgivet af
PlanEnergi på vegne af Febjerg Biogas A/S efter bekendtgørelse af lov om
miljøvurdering af planer og programmer og af konkrete projekter (VVM). Anlægget
er VVM-pligtigt, da det vil opnå en samlet kapacitet på mere end 100 tons
biomasse pr. dag. Der er efter det ansøgte tale om et fælles gårdanlæg med 3-4
leverandører, hvor biogassen tilsluttes naturgasnettet. Ejendommen er en
eksisterende landbrugsejendom, hvor eksisterende bygninger anvendes og
suppleres af nye tankanlæg. Efter kommuneplanens retningslinjer kan
biogas-gårdanlæg etableres uden kommuneplantillæg og med en landzonetilladelse.
Status: administrationen afventer supplerende oplysninger mhp. den videre
dialog og vurdering af sagen.

**Henvendelse fra Landbrug og Fødevarer**

Formændene for Teknik og Miljøudvalgene i kommunerne har
modtaget henvendelse fra Landbrug og Fødevarer, som opfordrer til, at
vandrådene får rette tid til at løse opgaven og kommunerne udviser
fleksibilitet i arbejdet.

**Bookingsystem til færgerne**

Administrationen har lovet udvalget en evaluering af det
indførte bookingsystem. Ø-udvalget behandler sagen på sit møde i september og
evalueringen vil derfor forelægges udvalget på mødet i oktober.

**Anmodning fra den socialdemokratiske gruppe**

Den socialdemokratiske gruppe har bedt om indsigt i
materialet vedrørende Kommuneplan 2013, særligt materiale vedrørende vejen på
[adresse].